**ΟΔΗΓΙΑ ΣΧΕΤΙΚΑ ΜΕ ΤΗΝ ΚΑΤΑΘΕΣΗ ΑΙΤΗΣΗΣ ΓΙΑ ΜΟΝΙΜΗ ΑΔΕΙΑ ΔΙΑΜΟΝΗΣ ΕΠΕΝΔΥΤΗ (GOLDEN VISA)**

Σύμφωνα με την ισχύουσα νομοθεσία του Κώδικα Μετανάστευσης και του ν. 5007/2022 αλλά και την παρ. 6 του άρθρου 100 του ν. 4038/2023 «Ο πολίτης τρίτης χώρας, κατά την κατάθεση της αίτησης για τη χορήγηση της μόνιμης άδειας διαμονής επενδυτή, υποβάλλει **βεβαίωση του συμβολαιογράφου** που συνέταξε τις συμβολαιογραφικές πράξεις μεταβίβασης ή τις συμβάσεις μίσθωσης της παρ. 2, με την οποία βεβαιώνονται τα στοιχεία των συμβαλλομένων μερών, τα στοιχεία του ακινήτου, ο τρόπος καταβολής του συμφωνηθέντος τιμήματος ή μισθώματος και όλα τα ειδικότερα στοιχεία διενέργειας της πληρωμής, σύμφωνα με τις διατάξεις του παρόντος, η **ύπαρξη τυχόν διαλυτικής αίρεσης,** καθώς και εάν το συγκεκριμένο ακίνητο έχει χρησιμοποιηθεί από τον πωλητή για την έκδοση μόνιμης άδειας διαμονής επενδυτή.»

Είναι απαραίτητο να αποστέλλονται στην ηλεκτρονική πλατφόρμα κατάθεσης αιτημάτων για χορήγηση άδειας διαμονής **μαζί με τα συμβόλαια αγοραπωλησίας και όχι μεταγενέστερα (με ηλεκτρονικό ταχυδρομείο ή courier)**, το συγκεκριμένο υπόδειγμα της βεβαίωσης του συμβολαιογράφου, το συμβόλαιο ύπαρξης τυχόν διαλυτικής αίρεσης και το Πιστοποιητικό υποθηκοφυλακείου ή κτηματολογικού γραφείου από το οποίο να προκύπτει η μη ύπαρξη βαρών.

Σχετικά Link για Golden visa

Link [Golden Visa | Υπουργείο Μετανάστευσης και Ασύλου (migration.gov.gr)](https://migration.gov.gr/golden-visa/)

link <https://migration.gov.gr/wp-content/uploads/2021/01/KYA-32802.2020.pdf>